dh-unibe/image-text_koenigsfelden-charters-post-1500 huggingface dataset:
Wir, der schùltheis unnd rhatt zuͦ Bernn, thùnd khùnd unnd bekennend offenlich mit diszerm
brieff, das wir uff antrag ✳ des vestenn, unnsers liebenn, getruwͦen bùrgers Hannsz
Uͦlrychs Zaͤchenders, hoffmeyster zuͦ Küngsfeldenn, ✳ denn lichnùng brieff ✳ der vyschentzē
unnd vachs by Tüffels Brùk, ann wellichen diser gezogenn ist, ✳ bestättet unnd
hiemit alles sinns innhallts bevestigett habenn, ✳ also das wir denselbigenn inn
sinen krefftenn gentzlich blybenn lassend. ✳ wellend oùch, das dem geläbt werde ane
alles wider sprechenn, ✳ darby wir oùch denn empfacher unnd sin erbenn handthabenn, ✳ schützenn unnd nach erblechenns recht handthabenn wellend inn
krafft dis brieffs, mit unnserm anhangendem herren insigell vorwartt,
beschaͤchenn zinstag denn ein unnd zwentzigist₎ meyens, alls man zalt von der
gebuͦrtt unnsers saͤlligmachers Jesù Chrysti tuszendt fùnffhùndert dryssig
unnd acht jar. ✳
hinlychùng desz vachs by desz
Tüffels Brùgg ✳ in der Rüsz ✳
vom hùsz Küngszùelden ✳ oder
schlosz Habpsburg dependierent ✳
Staatsarchiv
AARGAU
A A A 24 ✳
1511 ✳
Konigsf. 876 .